127 
lingen mere fremskreden, men Embryets Længde dog omtrent den 
… samme, c. 2 Mm. Hovedet er kjendelig bredere end den øvrige 
Krop, Brystfinneanlæg kunne spores, og en tydelig men meget kort 
Hale er anlagt; Lugteorganerne danne tydelige Gruber, Lindsen er 
dannet, og Øret er en anselig Blære, som kan følges paa adskillige 
Snit; Hjærnens Afsnit og Hulrum ere til Stede, og Rygmarven 
har Axekanal i største Delen af sin Længde. Bagved Øret og til 
henover Brystfinneanlæget ses en stribeformig Ektodermfortykkelse, 
Anlægget til Sideliniens Organer, ledsagede af de underliggende 
Anlæg til Vagus-Gruppen!). Chorda er vel udviklet, kun aller- 
bagerst er den endnu ikke differentieret; her danne alle Vævene en 
ensartet Cellemasse, og her, saavelsom ogsaa lidt længere fremme, 
har Rygmarven altsaa ingen Axekanal. Endvidere er Hjærtet an- 
lagt, og den i forrige Stadium med a betegnede Vævmasse under 
Chorda strækker sig nu lige til Bagenden og viser sig som Aorta, 
der er i Færd med at danne sig sit Hulrum (forfra bagtil); Hjærtets 
Plads er meget langt fortil, nemlig foran Øret. Hvad Tarmkanalen 
angaar, da er denne endnu uden Mund og Gat, men strækker sig 
fortil ind under Øreregionen; Gjællespalter have begyndt at danne 
sig, men ere endnu ikke udvendig brudte igjennem. I Brystfinne- 
regionen er Tarmepithelet omgivet med Anlæg til én Muskularis, 
og her ligger Tarmen i en afsluttet Krophule; lidt længere tilbage 
er Krophulen ikke uddannet, og Tarmen bestaar kun af Epithelrøret. 
Endelig findes Nyregangene som tydelige Rør, der fortil aabne sig 
i det omtalte Krophulerum men blive ukjendelige ved Tarmens 
bageste Afslutning. 
Kjønsanlæggene (Fig.4 g) dannes i dette Stadium paa 
hver Side af en anselig Hob af Genitalceller, som naar igjennem 
en lignende Strækning som i det foregaaende Stadium; men ÅAn- 
tallet af Celler er betydelig større, og Beliggenheden er forandret, 
") Smlgn. J. Beard: On the segmental Sense Organs and on the Mor- 
phology of the Vertebrate Auditory Organ. Zool. Anz. 1884; og: 
The System of Branchial Sense Organs and their associated Ganglia 
in Ichthyopsida. Quarterly Journal of Mier. Science, 1886. 
